മധു വിടവാങ്ങിയത് നുറുങ്ങിെന്റ രജതജൂബിലി വര്ഷത്തില് തൃശൂര്: നുറുങ്ങ് ലിറ്റില് മാഗസിന് പുതുകവികള്ക്ക് നല്കിയത് വലിയ ലോകമായിരുന്നു. രണ്ടര പതിറ്റാണ്ട് നുറുങ്ങ് കൈവിടാതെ ഇറക്കിയ മധു വടക്കിനിയത്ത് നിര്യാതനായപ്പോള് ബാക്കിവെച്ചത് അതിവിപുലമായ സാംസ്കാരിക സദസ്സൊരുക്കി നുറുങ്ങിെന്റ 25ാം വര്ഷം വിപുലമായി ആഘോഷിക്കണം എന്ന സ്വപ്നം. ഇക്കാര്യം അടുത്ത പലരുമായും പങ്കുവെച്ചിരുന്നു.കവി പവിത്രന് തീക്കുനിയെ അവതരിപ്പിച്ചത് മധുവും നുറുങ്ങും ചേര്ന്നാണ്. പവിത്രന് തീക്കുനിയുെട കവിതകള് രണ്ടുഭാഗം നുറുങ്ങിെന്റ പേരില് പ്രസിദ്ധീകരിച്ചു. ചെറു എഴുത്തുകാരുടെ ഇടമായിരുന്നു നുറുങ്ങ്. എങ്കിലും പവിത്രന് തീക്കുനിയും സി. രാവുണ്ണിയും കുരീപ്പുഴയും മറ്റു കവികളും ഇടക്ക് എഴുതിപ്പോന്നു. മാസത്തില് ഇറങ്ങുന്ന രൂപത്തിലായിരുന്നു ആദ്യകാലങ്ങളില് പ്രസാധനം. അവസാന രണ്ടുവര്ഷം വര്ഷം നാല് പതിപ്പുകള് എന്നതില് ഒതുക്കേണ്ടി വന്നു. പ്രസാധകന് എന്നതിലുപരി ഇടതുസഹയാത്രികനും പുരോഗമന കലാ സാഹിത്യ സംഘം ഭാരവാഹിയും കൂടിയായിരുന്നു. 80കളില് റേഡിയോ ജ്വരമായിരുന്ന കാലത്ത് റേഡിയോ ലിസണേഴ്സ് അസോസിയേഷന് ഉണ്ടാക്കിയപ്പോള് ആ സംഘടനയില് ഭാരവാഹിയായിരുന്നു. സി.പി.എം വില്വട്ടം ലോക്കല് കമ്മിറ്റി അംഗം, ഡി.വൈ.എഫ്.ഐ തൃശൂര് ബ്ലോക്ക് കമ്മിറ്റി അംഗം, പുരോഗമന കലാസാഹിത്യ സംഘം വില്വട്ടം മേഖല സെക്രട്ടറി എന്നീ നിലകളില് പ്രവര്ത്തിച്ചിട്ടുണ്ട്. രണ്ടാഴ്ച മുമ്ബാണ് ഗ്രന്ഥശാലാസംഘം പ്രവര്ത്തകനായിരുന്ന സുഹൃത്ത് എം.എം. സേതുമാധവെന്റ സ്മരണാഥം നുറുങ്ങ് ഏര്പ്പെടുത്തിയ കവിത പുരസ്കാര ദാന ചടങ്ങ് നടത്തിയത്. തൃശൂരിലെ സാംസ്കാരിക സദസ്സുകളില് സജീവമായിരുന്നു അദ്ദേഹം. നാട്യങ്ങളില്ലാതെ നാട്ടുമനുഷ്യനായി മണ്ണിടവഴികളിലൂടെ മാത്രം സഞ്ചരിച്ച ഗ്രാമീണനായിരുന്നു മധുവെന്ന് സുഹൃത്തും കവിയുമായ വിജേഷ് എടക്കുന്നി അടയാളപ്പെടുത്തുന്നു. എെന്റ ശരീരം മെഡിക്കല് കോളജിന് നല്കണം, റീത്ത് വെക്കരുത് രണ്ടുവര്ഷം മുമ്ബ് മധു ഫേസ്ബുക്കില് കുറിച്ചിരുന്നു. എന്നാല്, കോവിഡിെന്റ പശ്ചാത്തലത്തില് അതിനുമാവാതെയാണ് മടക്കം.